A re lenaneo le le tshotse go le gontsi mo go ka solegelang botlhe ba ba le tsayang ka tlhoafalo molemo fela thata, a kgothatsa bagolwane kwa ditirong go rotloetsa bo monnaabone go le dirisa go somarela matshelo a bone. A re setlhogo sa meletlo eo se se reng ""Botsogo jwa me ke bokamoso jwa me"" se maleba mme e bile se tlhoka go tsewa ka tlhoafalo ke botlhe mme gape a re batho ba itse gore thibelo e botoka gona le kalafi, ka jalo batho ba thibele malwetsi pele a ba tsena.E ne e rile a amogela baeng, Mothusa mokwaledi wa khansele potlana ya Letlhakeng Rre Gobe Mudongo a gatelela thata ntlha ya gore go botlhokwa gore batho ba tsene mo ditirong tsa bone tsa malatsi otlhe ba itekanetse mo mebileng le tlhaloganyo gore ba tle ba ntshe maduo a mantle.A re lefatshe leno le beile gore itsholelo ya long e tlaa nonotshiwa ka bodiredi jwa lone ka ntlha e nngwe, mme ke gore botlhe ba tlhagafalela go le direla ba itekanetse segolo bogolo.One a re o lebogela maiteko a go bo go simolodisitswe komiti e mo kgaolong, mme a ba a re o rotloetsa gore e tswelele e dirisiwe ka tlhoafalo. Gone kwa moletlong eo, gone ga fiwa batho sebaka sa go itlhatlhobela malwetsi ka go farologana a akaretsa HIV/AIDS, bolwetsi jwa sukuri, bolwetsi jwa madi a matona, le selekanyo sa bokete jwa mmele